Case ID: 1208474
Sentence 90: Apellyasiya baxışı zamanı məhkum Təqsirləndirilən şəxs3 və onun müdafiəçisi X1 tərəfindən verilmiş apellyasiya şikayətinin təmin edilib, məhkum Təqsirləndirilən şəxs3 təqsirliliyi sübuta yetirilmədiyindən, cinayətin törədilməsinə aidiyyəti olmadığından və əməlində cinayət tərkibi olmadığından barəsində bəraət hökmünün çıxarılmasını, apellyasiya protestinin və zərəçəkmişin (mülki iddiaçının) apellyasiya şikayətinin təmin edilməməsini xahiş etdiklərini, müdafiə tərəfinin digər apellyasiya şikayətlərinin isə təmin edilməsinə etiraz etmədiklərini bildirdilər.Məhkəmə kollegiyası verilmiş apellyasiya protestinin və apellyasiya şikayətlərinin dəlillərini cinayət işinin materialları ilə əlaqəli surətdə, hərtərəfli, tam və obyektiv araşdırıb, proses iştirakçılarının çıxışlarını dinləyərək hesab edir ki, aşağıda göstərilən əsaslara görə müdafiə tərəfinin apellyasiya şikayətləri təmin edilməməli, apellyasiya protesti təmin edilməməli, zərəçəkmişin (mülki iddiaçının) apellyasiya şikayəti qismən təmin edilməli, hökm dəyişdirilməli, məhkum Təqsirləndirilən şəxs1 təqsirli bilindiyi Azərbaycan Respublikası Cinayət Məcəlləsinin 313 və 320.1-ci maddələri ilə, Təqsirləndirilən şəxs2 təqsirli bilindiyi Azərbaycan Respublikası Cinayət Məcəlləsinin 32.5,313 və 320.1 maddələri ilə və Təqsirləndirilən şəxs3 təqsirli bilindiyi Azərbaycan Respublikası Cinayət Məcəlləsinin 32.5,313-cü maddəsi ilə cinayət məsuliyyətinə cəlbetmə müddətləri keçdiyindən onlara həmin maddələrlə cəza təyin edilməsi barədə müddəalar hökmdən xaric edilməklə həmin maddələrlə onlara cəza təyin olunmamalı, Təqsirləndirilən şəxs2 barəsində habelə Azərbaycan Respublikası Cinayət Məcəlləsinin 62-ci maddəsinin tətbiq edilməsinə dair müddəalar da hökmdən xaric edilməklə ona təqsirli bilindiyi Cinayət Məcəlləsinin 32.4,32.5,179.4, 193-1.3.2-cü maddələrinin hər birinin sanksiyaları həddində cəzalar təyin edilməli, bütün bunlarla əlaqədar olaraq məhkumlar Təqsirləndirilən şəxs1 və Təqsirləndirilən şəxs2 Cinayət Məcəlləsinin 66.3 və 66.4-cü maddələrinə əsasən cəza müəyyən olunmalı, məhkum Təqsirləndirilən şəxs3 Cinayət Məcəlləsinin 66.2-ci maddəsinə əsasən cərimə cəzasının təyin olunmasına dair müddəa hökmdən xaric olunmalı, hökm verilmiş apelyasiya protestinə və apelyasiya şikayətlərinə münasibətdə qalan hissələrdə dəyişdirilmədən saxlanılmalıdır.